"Keď sa (Gorbačov) ujal moci, studená vojna trvala už takmer 40 rokov a komunizmus ešte dlhšie, malo to devastujúce následky... Po niekoľkých desaťročiach politických represálií zaviedol demokratické reformy," uviedol Biden.
"Ako sovietsky líder spolupracoval s (bývalým americkým) prezidentom Ronaldom Reaganom na obmedzení jadrového arzenálu oboch našich krajín, čo prinieslo úľavu na celom svete ľudom, ktorí sa modlili za koniec pretekov v jadrovom zbrojení," uviedol šéf Bieleho domu vo vyhlásení.
Gorbačov podľa Bidena veril, že budúcnosť môže byť iná a mal odvahu riskovať celú svoju kariéru, aby to dosiahol. "Výsledkom toho bol bezpečnejší svet a väčšia sloboda pre milióny ľudí," uviedol americký prezident.
Biden tiež pripomenul svoje stretnutie s Gorbačovom v roku 2009 počas návštevy tohto bývalého sovietskeho politika v Bielom dome. Na záver svojho vyhlásenia americký prezident vyjadril úprimnú sústrasť Gorbačovovej rodine, priateľom a "ľudom, ktorí mali úžitok z jeho viery v lepší svet".
Gorbačov zomrel v utorok v moskovskej Ústrednej nemocnici veku 91 rokov po dlhej chorobe. Tento štátnik bol marci 1985 zvolený za generálneho tajomníka Ústredného výboru Komunistickej strany Sovietskeho zväzu (ÚV KSSZ). Prezidentom Zväzu sovietskych socialistických republík (ZSSR) bol od marca 1990 do decembra 1991. Za svoju činnosť získal Gorbačov v roku 1990 Nobelovu cenu za mier.